Lørdag har Vendsyssel Historiske Museum i samarbejde med den lokale forening "Natur og Historie" arrangeret detektorrally. De vil have gennemgået området for fund, og i dag var heldet med dem. Det lykkes nemlig arkæologerne at grave en guldring op af den nordjyske muld. Ifølge arkæologerne er guldringen fra år 400-600 efter Kristus Fødsel. Det er amatørarkæologen fra Sæby Tommy Skagbæks første guldfund, og største fund nogensinde. - I dag skulle være dagen, hvor jeg finder den her kæmpe ring. Det er once in a lifetime. Det er kæmpe, kæmpe stort, siger Tommy Skagbæk. Ringen er fundet på Byrhøj ved Klokkerholm, hvor der fra 100-1000 e. kr. lå en handelsplads kaldet Stentinget. Vendsyssel Historiske Museum er også meget begejstret for fundet. - Det er et stort fund. Det er jo ikke hver dag, vi ser et fund fra den tid, siger Morten Larsen, arkæolog og museumsinspektør, Vendsyssel Historiske Museum. Området er fjernet, så ringen skal undersøges nærmere og derfor er der heller ikke danefæ til Tommy Skagbæk, men for ham gør det ikke noget. - Jeg skaber også noget historie. For mig er det rigtig vigtigt, siger Tommy Skagbæk. Ringen vejer omkring 40 gram og man tror, at det har været en ring til tommelfingeren. Detektorrallyet er en gentagelse af undersøgelsen for et år siden. Det er dog andre felter af højen, der er blevet gennemsøgt for historiske fund. Udvalget håber, at kunne gennemføre endnu et detektorrally næste år.
Det lykkedes arkæologerne at finde historisk fund i den nordjyske jord til detektorrally.